
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ.2043/87/Β.0019 (1) 

Διαδικασία προμήθειας, εναποθήκευσης και διακίνηση 
προϊόντων στα καταστήματα αδασμολόγητων και αφο¬ 
ρολόγητων ειδών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 57 έως και 65 του Νόμου 
1402/83 (ΦΕΚ Α 167/18-11-83) «Για την προσαρμογή 
της τελωνειακής και δασμολογικής νομοθεσίας στο δίκαιο 
των Ευρωπαϊκών Κοινοτήτων», σύμφωνα με τις οποίες 
απαλλάσσονται των φόρων κύκλου εργασιών και των ειδι¬ 
κών φόρων κατανάλωσης που εισπράττονται κατά την ει¬ 
σαγωγή, στο πλαίσιο της κυκλοφορίας των ταξιδιωτών με¬ 
ταξύ τρίτων χωρών και της Κοινότητας, τα εμπορεύματα 
τα οποία περιέχονται στις προσωπικές αποσκευές των τα¬ 
ξιδιωτών εάν πρόκειται για εμπορεύματα μη εμπορικού 
χαρακτήρα. 

2. Τις διατάξεις του Ν.Δ. 494/1974 (ΦΕΚ Α 203/ 
19.7.1974) «Περί καταστημάτων πωλήσεως αδασμολογή- 
των και αφορολογήτων ειδών» και ιδίως το άρθρο 6 στο 
οποίο προβλέπεται ότι η τηρητέα εκάστοτε τελωνειακή 
διαδικασία εφοδιασμού, αποθηκεύσεως και πωλήσεως 
των αδασμολογήτων και αφορολογήτων ειδών καθορίζε¬ 
ται δΓ αποφάσεων του Υπουργού των Οικονομικών, ανα- 
λόγως των πωλουμένων ειδών. 

3. Τις διατάξεις του άρθρου 27, παράγραφος 1 του 
Ν.827/1978 «Περί ρυθμίσεως δασμολογικών θεμάτων και 
άλλων τινών διατάξεων (ΦΕΚ Α 194/18.11.1978), με τις 
οποίες επετράπη στο Δημόσιο να συστήσει, με Π.Δ. κατό¬ 
πιν προτάσεως του Υπουργού των Οικονομικών, ιδιόρ¬ 
ρυθμη ανώνυμη εταιρεία υπό την επωνυμία «Καταστήματα 
Αφορολογήτων Ειδών Α.Ε.». 

4. Τις διατάξεις του Π.Δ. 86/1979 (ΦΕΚ Α 17/ 
31.1.1979) «περί συστάσεως ιδιορρύθμου Ανωνύμου 
Εταιρείας δια την εκμετάλλευσιν καταστημάτων πωλή¬ 
σεως αφορολογήτων και αδασμολογήτων ειδών και εγκα- 
ταστάσεως και λειτουργίας τούτων εις τα σημεία εξόδου 
επιβατών εξωτερικού» και ιδίως το άρθρο 21 στο οποίο 
ορίζεται ότι η τηρητέα εκάστοτε τελωνειακή διαδικασία 
εφοδιασμού, αποθηκεύσεως και πωλήσεως των αφορο- 

λογήτων και αδασμολογήτων ειδών καθορίζεται δι’αποφά- 
σεων του Υπουργού των Οικονομικών. 

5. Τις διατάξεις της αριθ. Τ.1940/78 ΑΥΟ, περί αποτα- 
μιεύσεως εμπορευμάτων και χρόνου διάρκειας ταύτης» 
όπως τροποποιήθηκε και ισχύει σήμερα, 

6. Τις διατάξεις των Α.Υ.Ο. αριθ. Δ.422/275/19.3.93 
«Περί όρων και προϋποθέσεων χορήγησης άδειας εγκε¬ 
κριμένου αποθηκευτή» και Δ.423/276/19.3.93 «Περί Σύ¬ 
στασης και λειτουργίας φορολογικών αποθηκών». 

7. Τις διατάξεις των άρθρων 22α και 22γ του Ν. 1646/86 
όπως ισχύει και τις διατάξεις του άρθρου 17 του Νόμου 
2127/93, ΦΕΚ Α/6-4-93 «Εναρμόνιση προς το κοινοτικό 
δίκαιο του φορολογικού καθεστώτος των πετρελαιοειδών 
προϊόντων, αλκοόλης και αλκοολούχων ποτών και βιομη- 
χανοποιημένων καπνών» που επιτρέπουν, μεταξύ άλλων, 
τη διατήρηση των πωλήσεων από καταστήματα αφορολο¬ 
γήτων ειδών σε ενδοκοινοτικούς ταξιδιώτες, με απαλλαγή 
από το φόρο προστιθέμενης αξίας και τους ειδικούς φό¬ 
ρους κατανάλωσης, αντίστοιχα υπό ορισμένες προϋποθέ¬ 
σεις μέχρι 30.6.1999. 

8. Την ανάγκη προσαρμογής της εφαρμοζόμενης μέχρι 
σήμερα διαδικασίας προμήθειας και διακίνησης αδασμο¬ 
λογήτων και αφορολογήτων ειδών στις νέες νομοθετικές 
ρυθμίσεις. 

9. Την αριθ. Υ 1847/1078399/1182/7-8-92 Κοινή 
Απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 525 Β/ 
14-8-92), αποφασίζουμε: 

Ορίζουμε τη διαδικασία προμήθειας, εναποθήκευσης 
και διακίνησης προϊόντων στα καταστήματα αδασμολογή¬ 
των και αφορολογήτων ειδών ως ακολούθως: 

Αρθρο 1 

Εισαγωγή εμπορευμάτων από τρίτη χώρα 

1. Η παραλαβή, η αποταμίευση και, εφόσον συντρέχει 
περίπτωση, η διακίνηση εισαγομένων εμπορευμάτων από 
και προς τις ιδιωτικές αποθήκες αποταμίευσης της κατά 
περίπτωσ η εταιρείας π ραγματοπ οιούντα ι σύμφωνα με τις 
ισχύουσες περί αποταμιεύσεως διατάξεις. Εφόσον η εισα¬ 
γωγή των εμπορευμάτων πραγματοποιείται μέσω Τελω- 
νειακής Αρχής άλλης από εκείνη στη χωρική αρμοδιότητα 
της οποίας υπάγεται η αποθήκη αποταμίευσης, η μετα¬ 
φορά στην εν λόγω αποθήκη γίνεται με τη διαδικασία της 
μεταφόρτωσης. 

2. Προκειμένου περί των εισαγομένων μέσω αντιπρο¬ 
σώπου εμπορευμάτων, τηρείται η ίδια ως άνω διαδικασία, 
εκχωρουμένων των συναλλαγματικών δικαιωμάτων του 
αντιπροσώπου προς την εταιρεία. 

Αρθρο 2 

Ενδοκοινοτική απόκτηση αγαθών που υπάγεται σε ΦΠΑ 

Τα ενδοκοινοτικώς αποκτώμενα εμπορεύματα με εξαί¬ 
ρεση εκείνα του άρθρου 4 της παρούσας απόφασης, μετά 
την κατά τις ισχύουσες διατάξεις διαπίστωση του κοινοτι¬ 
κού τους χαρακτήρα, συνοδευόμενα από τα φορτωτικά 
έγγραφα και, ενδεχομένως, από το τιμολόγιο αγοράς, 
εναποθηκεύονται, χωρίς άλλες διατυπώσεις, στους απο¬ 
θηκευτικούς χώρους της παραλήητριας εταιρείας κατά τις 
γενικές διατάξεις του Ν. 1642/86. 


Αρθρο 3 

Παράδοση εγχωρίων αγαθών που υπάγεται σε ΦΠΑ 

1. Η παραλαβή και η διακίνηση εγχωρίων αγαθών που 
υπόκεινται σε Φ.Π.Α. γίνεται είτε με την έκδοση δελτίου 
αποστολής, είτε με την έκδοση τιμολογίου-δελτίου απο¬ 
στολής με απαλλαγή από Φ.Π.Α. που εκδίδει ο προμηθευ¬ 
τής κατά τις διατάξεις των άρθρων 11 και 12 του Π.Δ. 186/ 
92. Κατά την εναποθήκευση συντάσσεται πρωτόκολλο 
παραλαβής εις τριπλούν που υπογράφεται από τον οριζό¬ 
μενο προς τούτο Τελωνειακό υπάλληλο και τον εκπρό¬ 
σωπο της παραλήπτριας εταιρείας. Το πρώτο αντίτυπο 
του ως άνω πρωτοκόλλου που επέχει θέση αίτησης ενα¬ 
ποθήκευσης, κρατείται από την Τελωνειακή Αρχή σαν πα¬ 
ραστατικό έγγραφο και καταχωρείται σε ειδικό βιβλίο υπό 
ίδιον αύξοντα αριθμό, ενώ το δεύτερο και το τρίτο παραδί- 
δονται στον παραλήπτη, ο οποίος υποχρεούται να παρα- 
δώσει το τρίτο εξ αυτών στον προμηθευτή των αγαθών. 
Εφόσον έχει εκδοθεί δελτίο αποστολής, το εν λόγω τρίτο 
αντίτυπο του πρωτοκόλλου παραλαβής παραδίδεται στον 
προμηθευτή μέσα στην προθεσμία της παραγράφου 14 
του άρθρου 12 του Π.Δ. 186/92 προκειμένου να εκδώσει 
το σχετικό τιμολόγιο πώλησης με απαλλαγή από Φ.Π.Α. Σε 
περίπτωση που ο προμηθευτής εκδίδει εξ’ υπαρχής «τιμο- 
λόγιο-δελτίο αποστολής» με απαλλαγή από Φ.Π.Α., μονα¬ 
δικό αντίτυπο ή φωτοαντίγραφο του εν λόγω τιμολογίου 
σφραγίζεται για την πιστοποίηση της παραλαβής από την 
αρμόδια Τελωνειακή Αρχή και τον παραλήπτη, επιστρέφε- 
ται εντός προθεσμίας δύο μηνών στον προμηθευτή ως δι- 
καιολογητικό της απαλλαγής του από τον αναλογούντα 
φόρο και φυλάσσεται από αυτόν επισυναπτόμενο στο στέ¬ 
λεχος του τιμολογίου. Επί του εν λόγω αντιτύπου ή φωτο¬ 
αντιγράφου γίνεται ειδική σημείωση εφόσον διαπιστω¬ 
θούν διαφορές ποσοστήτων επί πλέον ή έλαττον. 

Εάν δεν επιστραφεί εντός της ανωτέρω προθεσμίας 
των δύο μηνών, ο προμηθευτής εκδίδει χρεωστικό τιμολό¬ 
γιο για το φόρο που αναλογεί. 

2. Με την παράδοση των προαναφερθέντων δυο αντιτύ¬ 
πων του πρωτοκόλλου παραλαβής στον παραλήπτη των 
αγαθών, γίνεται σχετική πράξη επί του παρακρατοϋμενου 
από την Τελωνειακή Αρχή παραστατικού εγγράφου προς 
αποφυγή έκδοσης άλλου για τήν/αυτή αιτία. 

Αρθρο 4 

Ενδοκοινοτική απόκτηση - προμήθεια εγχωρίων 
καπνικών προϊόντων, οινοπνευματωδών ποτών, 
οίνων και ζύθου 

1. Τα καταστήματα αδασμολογήτων και αφορολογήτων 
ειδών, για τα προϊόντα που υπόκεινται στους ειδικούς φό¬ 
ρους κατανάλωσης του Νόμου 2127/93 «Εναρμόνιση 
προς το κοινοτικό δίκαιο του φορολογικού καθεστώτος 
των πετρελαιοειδών προϊόντων, αλκοόλης και αλκοολού¬ 
χων ποτών και βιομηχανοποιημένων καπνών», λειτουρ¬ 
γούν σαν φορολογική αποθήκη κατά την έννοια του νόμου 
αυτού. 

Η άδεια σύστααης φορολογικής αποθήκης και εγκεκρι¬ 
μένου αποθηκευτή εκδίδεται επί των προσαρτημένων 
υποδειγμάτων ατις αριθ. Δ.422/27/19.3.93 και Δ.423/ 
276/19.3.93 ΑΥΟ, χωρίς να απαιτείται η συνδρομή των 
οριζόμενων προς το σκοπό αυτό υπό των εν λόγω αποφά¬ 
σεων ειδικότερων προϋποθέσεων. 

2. Τα ενδοκοινοτικώς αποκτώμενα εμπορεύματα που 

υπόκεινται σε ειδικούς φόρους κατανάλωσης, η κυκλοφο¬ 
ρία των οποίων πραγματοποιείται υπό την κάλυψη του συ¬ 
νοδευτικού διοικητικού εγγράφου (ΣΔΕ) (κωδικός Τ 1332) 
που συντάσσεται από τον αποστολέα, ανεξάρτητα από τον 
τρόπο μεταφοράς τους, εναποθηκεύονται στη φορολο¬ 
γική αποθήκη της παραλήπτριας εταιρείας κατά την ίδια 
διαδικασία του άρθρου 2, δηλαδή με την προσκόμιση φορ¬ 
τωτικών εγγράφων και, ενδεχομένως, τιμολογίου αγοράς. 
Συντάσσεται επιπλέον πρωτόκολλο παραλαβής. Η παρα- 
λήπτρια εταιρεία, αφού κρατήσει για λογαριασμό της το 
αντίτυπο αριθ. 2 του ως άνω ΣΔΕ, επιστρέφει αμέσως 
στον αποστολέα το αντίτυπο αριθ. 3, αφού προηγουμένως 
τούτο θεωρηθεί από την Τελωνειακή Αρχή στην οποία 
υπάγεται η φορολογική της αποθήκη, ενώ το αντίτυπο 
αριθ. 4 θα παραμείνει στην ως άνω Τελωνειακή Αρχή. 

3. Εάν τα εμπορεύματα αποκτηθούν μέσω αντιπροσώ¬ 
που και έχουν τεθεί σε φορολογική αποθήκη του ίδιου, το 
ΣΔΕ συντάσσεται από αυτόν. 

4. Η μεταφορά των εγχωρίων προϊόντων που υπόκεινται 
σε ειδικούς φόρους κατανάλωσης, από τη φορολογική 
αποθήκη του προμηθευτή στη φορολογική αποθήκη της 
παραλήητριας εταιρείας, γίνεται όπως και στην περίπτωση 
της παραγράφου 2, υπό την κάλυψη του ΣΔΕ εφαρμοζο- 
μένων και των διατάξεων του προηγούμενου άρθρου. 

5. Η κυκλοφορία των εμπορευμάτων του παρόντος άρ¬ 
θρου, μεταξύ φορολογικών αποθηκών στο εσωτερικό της 
χώρας θα γίνεται επίσης υπό την κάλυψη του ΣΔΕ. 

Το αντίτυπο αριθ. 4 του εν λόγω εγγράφου αποστέλλε- 
ται στην Τελωνειακή Αρχή στη δικαιοδοσία της οποίας 
υπάγεται η φορολογική αποθήκη προορισμού, ενώ το 
αντίτυπο αριθ. 5 διαβιβάζεται στην Τελωνειακή Αρχή της 
φορολογικής αποθήκης αποστολής. Απαιτείται επιπλέον, 
η έκδοση σχετικού δελτίου αποστολής κατά τις διατάξεις 
του άρθρου 11 του Π.Δ. 186/92. 

6. Για την εξακρίβωση της ταυτότητας των διακινουμέ- 
νων προϊόντων και τη διευκόλυνση του σχετικού ελέγχου 
απαιτείται να γίνεται είτε σφράγιση του μεταφορικού μέ¬ 
σου, εφόσον τούτο είναι δυνατό, είτε σφράγιση των συ- 
σκευασιών, είτε τέλος να αναγράφεται στο ΣΔΕ ο αριθμός 
των δεμάτων ή συσκευασιών και να περιγράφονται σ'αυτό 
αναλυτικά τα προϊόντα. 

7. Η εταιρεία αδασμολογήτων και αφορολογήτων ειδών 
τηρεί σε κάθε φορολογική αποθήκη βιβλίο καταχώρησης 
τόσο των λαμβανομένων όσο και των εκδιδομένων συνο¬ 
δευτικών διοικητικών εγγράφων (ΣΔΕ). 

Άρθρο 5 

Προμήθεια βιοτεχνικών, βιομηχανικών ή άλλων προϊόντων 
που έχουν παραχθεί από πρώτες ύλες που έχουν εισαχθεί 
στην Κοινότητα με το καθεστώς της ενεργητικής τελειο¬ 
ποίησης (μεταποίησης για επανεξαγωγή) 

1. Για την προμήθεια προς εφοδιασμό των καταστημά¬ 
των που λειτουργούν σε χερσαίους συνοριακούς σταθ¬ 
μούς με τρίτες χώρες με προϊόντα βιοτεχνικά, βιομηχανικά 
ή άλλα που έχουν παραχθεί από πρώτες ύλες οι οποίες 
έχουν εισαχθεί στην Κοινότητα με το καθεστώς της ενερ¬ 
γητικής τελειοποίησης (μεταποίηση για επανεξαγωγή) 
εφαρμόζονται οι διατάξεις περί αποταμιεύσεως με σκοπό 
την εξαγωγή, αποκλεισμένου οιουδήποτε άλλου προορι¬ 
σμού. Για τη μεταφορά ισχύουν αναλογικά οι διατάξεις των 
άρθρων 2 έως 4. 

2. Γ ια τον εφοδιασμό με τα ανωτέρω προϊόντα των κα¬ 


ταστημάτων που, ως εκ της θέσεώς τους, διαθέτουν τα 
είδη τους τόσο σε επιβάτες που διακινούνται ενδοκοινο¬ 
τικά όσο και σε επιβάτες που αναχωρούν για τρίτες χώρες 
και, εφόσον δεν είναι δυνατό να προσδιοριστεί εκ των 
προτέρων σε ποιά από τις ως άνω δύο κατηγορίες επιβα¬ 
τών θα πωληθούν τα προϊόντα, θα πρέπει αυτά να τεθούν 
προηγουμένως σε ελεύθερη κυκλοφορία υπό τους όρους 
και τη διαδικασία που προβλέπονται στο καθεστώς ενερ¬ 
γητικής τελειοποίησης. Μετά τη θέση των εμπορευμάτων 
σε ελεύθερη κυκλοφορία, εφαρμόζονται, ανάλογα με την 
περίπτωση, οι ρυθμίσεις που προβλέπονται ανωτέρω στα 
άρθρα 2 έως 4. 

Άρθρο 6 

Προώθηση των εμπορευμάτων 
στους χώρους του καταστήματος 
προς πώληση 

1. Προκειμένου περί εισαγόμενων από τρίτη χώρα 
εμπορευμάτων και εφόσον αυτά προορίζονται προς πώ¬ 
ληση σε καταστήματα που πωλούν τα είδη τους αποκλει¬ 
στικά σε διακινούμενους ενδοκοινοτικά επιβάτες, τα 
εμπορεύματα, πριν την προώθησή τους από την αποθήκη 
αποταμίευσης στο κατάστημα πώλησης, τίθενται σε ελεύ¬ 
θερη κυκλοφορία. Η ίδια διαδικασία εφαρμόζεται εάν δεν 
είναι εφικτό να διαπιστωθεί εκ των προτέρων ο προορι¬ 
σμός των εμπορευμάτων. 

2. Για την προώθηση των προϊόντων στους χώρους του 
καταστήματος προς πώληση, κατατίθεται στην εποπτεύ- 
ουσα την αποθήκη Τελωνειακή Αρχή αίτηση χρησιμοποίη¬ 
σης η οποία καταχωρείται σε ίδιο βιβλίο και λαμβάνει ίδιον 
αύξοντα αριθμό. Γ ια τη μεταφορά, εφόσον η αποθήκη δεν 
βρίσκεται στον ίδιο τελωνειακό ελεγχόμενο χώρο με το 
κατάστημα, τα εμπορεύματα συνοδεύονται με θεωρημένο 
από την αρμόδια ΔΟΥ δελτίο αποστολής. 

3. Στην αίτηση χρησιμοποίησης αναφέρονται ο αύξων 
αριθμός του πρωτοκόλλου παραλαβής και/ή της εκκρε- 
μούσης ως προς τους φόρους διασάφησης αποταμίευσης 
στην περίπτωση της παραγράφου 1, το ποσό, το είδος 
και/ή ο τύπος των προς πώληση προϊόντων, τα οποία μετά 
από επαλήθευση των εν λόγω στοιχείων μεταφέρονται 
συνοδεία τελωνειακού οργάνου στο χώρο πώλησης, συ- 
ντασσομένης σχετικής πράξης την οποία υπογράφουν ο 
τελωνειακός υπάλληλος και ο εκηρόσωπος της παραλή- 
πτριας εταιρείας. 

4. Με την επιφύλαξη των διατάξεων του άρθρου 2 της 
παρούσας, με την αίτηση χρησιμοποίησης εξοφλείται το 
αντίστοιχο πρωτόκολλο παραλαβής και, εάν συντρέχει η 
περίπτωση της παραπάνω παραγράφου 1, η διασάφηση 
αποταμίευσης. Τα εξοφλημένα πρωτόκολλα παραλαβής 
υποβάλλονται στην ΔΙΕΤΑ κατά τα ισχύοντα μετά των λοι¬ 
πών παραστατικών του Τελωνείου. 

5. Για την εξόφληση διασαφήσεων αποταμιεύσεως 
προϊόντων που δεν έχουν τεθεί σε ελεύθερη κυκλοφορία, 
κατατίθεται ανά μήνα ανακεφαλαιωτική των αιτήσεων 
χρησιμοποιήσεως διασάφηση εξαγωγής. 

Άρθρο 7 

Υποβολή στοιχείων επαλήθεσης 
και ελέγχου των απαλλαγών 

Οι διατάξεις του άρθρου 8 της ΑΥΟ αριθ. ΠΟΑ. 
1104/93 έχουν ανάλογη εφαρμογή και για τις περιπτώ¬ 
σεις της παρούσας απόφασης, που πραγματοποιούνται με 
απαλλαγή από Φ.Π.Α. 

Αρθρο 8 

Γενικές διατάξεις 

1. Η εταιρεία εκμετάλλευσης των καταστημάτων πώλη¬ 
σης αδασμολογήτων και αφορολογήτων ειδών υποχρεού- 
ται: 

α) να διαθέτει για πώληση, στα εν λόγω καταστήματα, 
καπνικά προϊόντα από όλες τις ελληνικές καπνοβιομηχα¬ 
νίες. 

β) να προβάλλει και να εκθέτει τα προς πώληση εγχώρια 
και μη καπνικά προϊόντα αποφεύγοντας κάθε διακριτική, 
λόγω της προέλευσής τους, μεταχείριση. 

γ) Να τοποθετεί τα εμπορεύματα στις Αποθήκες κατά 
τρόπο ώστε να είναι ευχερής ο διαχωρισμός των εμπορευ¬ 
μάτων που υπάκεινται σε δασμούς και λοιπούς φόρους 
από τα εμπορεύματα που είναι υποκείμενα μόνο σε 
Φ.Π.Α. και ειδικούς φόρους κατανάλωσης. 

2. Για τα καπνικά είδη, επί των κυτίων των σιγαρέττων 
επιτίθεται ειδική ταινία, επί της οποίας αναγράφεται τυπο¬ 
γραφικά ή λιθογραφικά στην ελληνική, αγγλική και γαλλική 
γλώσσα, η ένδειξη «ΑΠΑΓΟΡΕΥΤΑΙ Η ΧΡΗΣΗ ΕΝΤΟΣ 
ΤΗΣ ΕΛΛΑΔΟΣ» 

3. Επί των φιαλών των οινοπνευματωδών ποτών, οίνων 
και ζύθου επιτίθεται ειδική ταινία επί της οποίας αναγρά¬ 
φεται τυπογραφικά ή δι’ έκτυπων επί της υαλίνης φιάλης 
γραμμάτων η ένδειξη «ΑΠΑΓΟΡΕΥΕΤΑΙ Η ΧΡΗΣΗ ΕΝΤΟΣ 
ΤΗΣ ΕΛΛΑΔΟΣ». 

Άρθρο 9 

1. Από την έκδοση της παρούσας απόφασης καταργού- 
νται οι διατυπώσεις εφοδιασμού και διακίνησης που έχουν 
καθιερωθεί με προγενέστερες αποφάσεις μας. 

Τυχόν δαπάνες από την εφαρμογή της παρούσας δεν 
επιβαρύνουν τον Κρατικό προϋπολογισμό. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 22 Μαρτίου 1993 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΟΝ 

Κ. ΓΙΑΤΡΑΚΟΣ 
ΜΙΧ. ΓΑΛΕΝΙΑΝΟΣ 

-♦- 

Αριθ. 669/92 (2) 

Έγκριση κυκλοφορίας του σκευάσματος ΒΕΒΕΟΑ1.Μ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Το έγγραφο του Γενικού Χημείου του Κράτους αριθ. 
3016680/2400/24.9.91 που αφορά αίτηση του ενδιαφε¬ 
ρομένου. 

β. Το εδάφιο δ της παρ. 8 του άρθρου 6 του Νόμου 
4328/1929 περί συστάσεως του Γενικού Χημείου του 
Κράτους, όπως τροποποιήθηκε και συμπληρώθηκε με τον 
Α.Ν. 754/1937 (άρθρο 3 παρ. 2 και 3) (ΦΕΚ 247/τ.Α/ 
1937). 

γ. Το άρθρο 4 του Διατάγματος της 31ης Οκτωβρίου 
1929 «περί κανονισμού της λειτουργίας και των εργασιών 


του Ανωτάτου Χημικού Συμβουλίου» (ΦΕΚ 391/τ.Α/ 
31.10.1929). 

δ. Το Νόμο 115/1975 περί τροποποιήσεως διατάξεων 
τινών του Ν. 4328/1929 (ΦΕΚ 172/τ.Α/20.8.1975). 

ε. Την απόφαση των Υπουργών Προεδρίας και Οικονο¬ 
μικών για περιορισμό των Συλλογικών Οργάνων του 
Υπουργείου Οικονομικών αρ. 1078204/927/0006Α (ΦΕΚ 
517/τ.Β/7.8.92). 

στ. Την υπ’ αριθ. Υ. 2009/1993 κοινή απόφαση Πρωθυ¬ 
πουργού και Υπουργού Οικονομικών περί καθορισμού αρ¬ 
μοδιοτήτων. 

ζ. Την γνωμοδότηση του Ε.Ο.Φ. Δ. 138/93. 

η. Την υπ’ αριθ. Υ. 1938/9.12.92 κοινή απόφαση του 
Πρωθυπουργού και του Υπουργού Πρόνοιας και Κοιν. 
Ασφαλίσεων για τη μεταβίβαση αρμοδιοτήτων, αποφασί¬ 
ζουμε: 

I. Εγκρίνουμε την απόφαση αριθ. 669/92 του Ανωτάτου 
Χημικού Συμβουλίου, η οποία λήφθηκε κατά τη συνε¬ 
δρίαση της 14.7.92 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την κυκλοφορία του σκευάσματος ΒΕΒΕ- 
0ΑΙ.Μ ως απλού ροφήματος με σύνθεση: Σταφυλοσάκ¬ 
χαρο και εκχύλισμα βοτάνων (μάραθο, χαμομήλι, γλυκά¬ 
νισο, μελισσοβότανο, θυμάρι και μέντα). Επί της συσκευα- 
σίας πρέπει να αναγράφονται όλες οι ενδείξεις που προ- 
βλέπονται από τις σχετικές διατάξεις και κατά τρόπο που 
να μην καταστρατηγείται το άρθρο 10 του Κώδικα Τροφί¬ 
μων. 

Επί της συσκευασίας δεν επιτρέπεται να φέρει ενδεί¬ 
ξεις όπως: Καταπραϋντικό, ανακουφίζει τις πεπτικές δια¬ 
ταραχές, ότι προορίζεται μόνο για βρέφη, ή ότι είναι βρε¬ 
φικό ρόφημα. Πρόκειται για κοινό ρόφημα το οποίο μπορεί 
να χορηγείται και σε βρέφη. Επίσης ΠΡΟΣΟΧΗ- Υψηλή 
περιεκτικότητα σε υδατάνθρακες. 

- Αντεδείκνυται σε διαβητικά παιδιά 

- Σε βρέφη παρατεταμένο πιπίλισμα ή χρήση με μπιμπερό 
υποβοηθά την εμφάνιση τερηδόνας. 

Επίσης πρέπει να αναγράφονται επί της συσκευασίας οι 
εγκριτικές αποφάσεις του Α.Χ.Σ. 669/92 και Ε.Ο.Φ.Δ. 
138/93. 

Με την δημοσίευση της απόφασης του Α.Χ.Σ. 669/92 
παύει να ισχύει η απόφαση 907/89 (ΦΕΚ 697/Β/89). 

Ο Πρόεδρος Ο Γραμματέας 

Γ. ΠΑΡΙΣΑΚΗΣ ΧΑΡ. ΧΑΜΑΛΙΔΗΣ 

Τα Μέλη: Παν. Τσουκάτος, Γ. Σούντρης, Αθ. Τσιώμης, Δ. 
Ταραντίλης, Παν. Σίσκος, Δ. Ψωμάς, Δ. Λαδικός. 

II. Η ισχύς αυτής της απόφασης αρχίζει από την ημερο¬ 
μηνία δημοσίευσής της στην Εφημερίδα της Κυβερνή¬ 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 1993 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝ. ΑΣΦΑΛΙΣΕΩΝ 

Κ. ΓΙΑΤΡΑΚΟΣ Ν. ΑΝΑΣΤΑΣΟΠΟΥΛΟΣ 

Αριθ. 2446/87 (3) 

Έγκριση κυκλοφορίας του σκευάσματος ειδικής διαταρο- 
φής ΜΙΐυΡΑ ΡΗΕΟΟΜΙΝ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Το έγγραφο του Γενικού Χημείου του Κράτους αριθ. 
19765/2972/6.10.87 που αφορά αίτηση των ενδιαφερο¬ 
μένων. 

β. Το εδάφιο δ της παρ. 8 του άρθρου 6 του Νόμου 
4328/1929 περί συστάσεως του Γενικού Χημείου του 
Κράτους, όπως τροποποιήθηκε και συμπληρώθηκε με τον 
Α.Ν. 754/1937 (άρθρο 3 παρ. 2 και 3) (ΦΕΚ 247/τ.Α/ 
1937). 

γ. Το άρθρο 4 του Διατάγματος της 31ης Οκτωβρίου 
1929 «περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ 391/τ.Α/ 
31.10.1929). 

δ. Το Νόμο 115/1975 περί τροποποιήσεως διατάξεων 
τινών του Ν. 4328/1929 (ΦΕΚ 172/τ.Α/20.8.1975). 

ε. Την απόφαση των Υπουργών Προεδρίας και Οικονο¬ 
μικών για περιορισμό των Συλλογικών Οργάνων του 
Υπουργείου Οικονομικών αρ. 1078204/927/0006Α (ΦΕΚ 
517/Τ.Β/7.8.92). 

στ. Την υπ’ αριθ. Υ. 2009/1993 κοινή απόφαση Πρωθυ¬ 
πουργού και Υπουργού Οικονομικών περί καθορισμού αρ¬ 
μοδιοτήτων. 

ζ. Την Δ.80/92/25.1.1993 γνωμοδότηση του Ε.Ο.Φ. 

η. Την αριθ. 1938/9.12.92 κοινή απόφαση του Πρωθυ¬ 
πουργού και του Υπουργού Πρόνοιας και Κοιν. Ασφαλί¬ 
σεων για τη μεταβίβαση αρμοδιοτήτων, αποφασίζουμε: 

I. Εγκρίνουμε την απόφαση αριθ. 2446/87 του Ανωτά¬ 
του Χημικού Συμβουλίου, η οποία λήφθηκε κατά τη συνε¬ 
δρίαση της 8.12.87 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την κυκλοφορία του σκευάσματος ειδικής 
διατροφής «ΜΙΕΙΙΡΑ ΡΗΕΟΟΜΙΝ» με σύνθεση: Μαλτο- 
δεξτρίνη, φυτικό λίπος, άμυλο, τροποποιημένο λεύκωμα, 
σύμπλεγμα αμινοξέων, μεταλλικά στοιχεία και ιχνοστοι¬ 
χεία, γαλακτοματοποιητής (λεκιθίνη και μονογλυκερίδια), 
δεξτρόζη, βανιλλίνη, σύμπλεγμα βιταμινών και ταυρίνη. 

Στη συσκευασία του πρέπει να αναγράφονται όλες οι 
ενδείξεις που προβλέπονται από τις σχετικές διατάξεις, 
οδηγίες χρήσης καθώς και οι εγκριτικές αποφάσεις του 
Α.Χ.Σ. 2446/87 και Ε.Ο.Φ. 80/92. 

Η διάθεση του προϊόντος θα γίνεται από τα Φαρμα¬ 
κεία. 

Ο Πρόεδρος Ο Γραμματέας 

ΣΤΕΛ. ΧΑΤΖΗ ΓΙ ΑΝ Ν ΑΚΟΣ ΧΑΡ. ΧΑΜΑΛΙΔΗΣ 

Τα Μέλη: Ευάγ. Τσιγαρίδας, Φωκ. Γεωργακόπουλος, Στ. 
Δαπαωλάκης, Παν. Κώτης, Ευάγ. Συμβώνης, Δ. Φραγκά- 
τος. 

II. Η ισχύς αυτής της απόφασης αρχίζει από την ημερο¬ 
μηνία δημοσίευσής της στην Εφημερίδα της Κυβερνή- 
σεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 1993 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝ. ΑΣΦΑΛΙΣΕΩΝ 

Κ. ΠΑΤΡΑΚΟΣ Ν. ΑΝΑΣΤΑΣΟΠΟΥΛΟΣ 

-♦- 

Αριθ. 12797 (4) 

Κήρυξη υποχρεωτικής της από 1.4.93 ΣΣΕ των Οδηγών 
Αυτοκινήτων-πωλητών εμφιαλωμένων ποτών Βορείου 
Ελλάδος και των βοηθών αυτών. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Την αριθ. 100919/90 απόφαση του Υπουργού Εργα¬ 
σίας «Μεταβίβαση αρμοδιοτήτων του Υπουργού Εργασίας 
στο Γεν. Γραμματέα, Ειδικό Γραμματέα, Προϊσταμένους 
Διευθύνσεων, Υπηρεσιών και Τμημάτων» (ΦΕΚ 778/Β/ 
11.12.90). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 24ης Ιουνίου 1993. 

5. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 1.4.93 ΣΣΕ των 
Οδηγών Αυτοκινήτων - πωλητών εμφιαλομένων ποτών 
Βορείου Ελλάδος και των βοηθών αυτών για όλους τους 
εργοδότες και εργαζομένους του επαγγέλματος στον 
κλάδο, που αφορά αυτή. 

2. Η ισχύς της απόφασης αυτής αρχίζει από 13 Μαΐου 
1993. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1993 

Ο Γ ενικός Γ ραμματέας 
ΣΤΥΛΙΑΝΟΣ ΣΦΑΚΙΑΝΑΚΗΣ 

- ♦ - 

Αριθ. 12798 (5) 

Κήρυξη υποχρεωτικής της από 3.6.93 ΣΣΕ για τους όρους 
αμοιβής των εργατοτεχνιτών και βοηθών που απασχο¬ 
λούνται σε Ξυλουργικές Μεταλλικές Εργασίες στη 
Ναυπηγοεπισκευαστική Ζώνη. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 

90. 

2. Τις διατάξεις της απόφασης 80386/90 Υπουργών 

Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Την αριθ. 100919/90 απόφαση του Υπουργού Εργα¬ 
σίας «Μεταβίβαση αρμοδιοτήτων του Υπουργού Εργασίας 
στο Γεν. Γραμματέα, Ειδικό Γραμματέα, Προϊσταμένους 
Διευθύνσεων, Υπηρεσιών και Τμημάτων» (ΦΕΚ 778/Β/ 

11.12.90). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 24ης Ιουνίου 1993. 

5. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 3.6.93 ΣΣΕ για 
τους όρους αμοιβής των εργατοτεχνιτών και βοηθών που 
απασχολούνται σε Ξυλουργικές Μεταλλικές εργασίες στη 
Ναυπηγοεπισκευστική Ζώνη για όλους τους εργοδότες 
και εργαζομένους του επαγγέλματος στον κλάδο που 
αφορά αυτή. 

2. Η ισχύς της απόφασης αυτής αρχίζει από 3 Ιουνίου 
1993. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1993 

Ο Γ ενικός Γ ραμματέας 
ΣΤΥΛΙΑΝΟΣ ΣΦΑΚΙΑΝΑΚΗΣ 

-♦- 

Αριθ. 12799 (6) 

Κήρυξη υποχρεωτικής της από 28.5.93 ΣΣΕ για τους 

όρους αμοιβής και εργασίας των οδηγών των πάσης 

φύσεως αυτοκινήτων απασχολουμένων με σχέση ερ¬ 
γασίας Ιδιωτικού Δικαίου στο Δημόσιο, ΝΠΔΔ και ΟΤΑ. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Την αριθ. 100919/90 απόφαση του Υπουργού Εργα¬ 
σίας «Μεταβίβαση αρμοδιοτήτων του Υπουργού Εργασίας 
στο Γεν. Γραμματέα, Ειδικό Γραμματέα, Προϊσταμένους 
Διευθύνσεων, Υπηρεσιών και Τμημάτων» (ΦΕΚ 778/Β/ 

11.12.90). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 24ης Ιουνίου 1993. 

5. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 28.5.93 ΣΣΕ για 
τους όρους αμοιβής και εργασίας των οδηγών πάσης φύ¬ 
σεως αυτοκινήτων απασχολουμένων με σχέση εργασίας 


ιδιωτικού δικαίου στο Δημόσιο, ΝΠΔΔ και ΟΤΑ για όλους 
τους εργοδότες και εργαζομένους του επαγγέλματος που 
αφορά αυτή. 

2. Η ισχύς της απόφασης αυτής αρχίζει από 28 Μαΐου 
1993. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1993 

Ο Γ ενικός Γ ραμματέας 
ΣΤΥΛΙΑΝΟΣ ΣΦΑΚΙΑΝΑΚΗΣ 

- ♦ - 

Αριθ. 12800 (7) 

Κήρυξη υποχρεωτικής της από 8.4.93 ΣΣΕ των εκδορο- 

σφαγένων, εκδοροτεμαχιστών, ακροκαθαριστών, ερ- 

γατοτεχνιτών εντέρων κ.λπ. όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Την αριθ. 100919/90 απόφαση του Υπουργού Εργα¬ 
σίας «Μεταβίβαση αρμοδιοτήτων του Υπουργού Εργασίας 
στο Γεν. Γραμματέα, Ειδικό Γραμματέα, Προϊσταμένους 
Διευθύνσεων, Υπηρεσιών και Τμημάτων» (ΦΕΚ 778/Β/ 

11.12.90). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 17ης Ιουνίου 1993. 

5. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή- 
ρΤϊξηυποχρεώτίκής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51 % των εργαζο¬ 
μένων του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 8.4.93 ΣΣΕ των 
εκδοροσφαγένων, εκδοροτεμαχιστών, ακροκαθαριστών, 
εργατοτεχνιτών εντέρων κ.λπ. όλης της χώρας για όλους 
τους εργοδότες και εργαζομένους του επαγγέλματος που 
αφορά αυτή. 

2. Η ισχύς της απόφασης αυτής αρχίζει από 13 Απριλίου 
1993. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1993 

Ο Γ ενικός Γ ραμματέας 
ΣΤΥΛΙΑΝΟΣ ΣΦΑΚΙΑΝΑΚΗΣ 

Αριθ. ΥΠΠΟ/ΔΙΛΑΠ/Γ/300/33990 (8) 

Χαρακτηρισμός ως έργου τέχνης του κτιρίου στην Αγία 
Μαρίνα Λέρου ιδιοκτ. Αννας Μυλωνά. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/τα/ 
26.7.85 

β) του άρθρου 52 του Ν. 5351/1932 «περί Αρχαιοτή¬ 
των» 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Π.Δ. 941/77 «περί Οργανισμού του ΥΠΠΕ». 
ε) του Ν. 1943/91 «περί εκσυγχρονισμού της οργάνω- 
σηςκαι λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τα/11.4.91. 

2. Την απόφαση Υ. 1968/8.1.93 «περί ανάθεσης αρμο¬ 
διοτήτων στην Υφυπουργό Πολιτισμού Καλλιόπη Α. 
Μπουρδάρα η οποία δημοσιεύθηκε στο ΦΕΚ 3/Β/ 
11.1.93. 

3. Την Διυπουργική Απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ.Β.724.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ-Υ- 
ΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 7/11.3.93, αποφασί¬ 
ζουμε: 

Χαρακτηρίζουμε ως έργο τέχνης που χρειάζεται ειδική 
κρακτική προστασία σύμφωνα με τις διατάξεις του Ν. 

1469/50, το κτίριο στην Αγ. Μαρίνα Λέρου, ιδιοκτ. Άννας 
Μυλωνά, διότι αποτελεί χαρακτηριστικό δείγμα αρχοντι¬ 
κού τοπικής αρχιτεκτονικής που κτίστηκε το 1885, με 
ιδιαίτερα αξιόλογα μορφολογικά στοιχεία στις όψεις. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 30 Ιουνίου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- 

Αριθ. 28187 (9) 

Χορήγηση άδειας ίδρυσης και λειτουργίας Ανώτερης Σχο¬ 
λής Δραματικής Τέχνης (Τμήμα Υποκριτικής) με την 
επωνυμία «Ανώτερη Σχολή Δραματικής Τέχνης Δε¬ 
σμοί». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ. 
(ΦΕΚ 127/Α/13.5.81). 


3. Τα άρθρα 13 και 15 του Ν. 1348/1983 «Διάλυση του 
Ν.Π.Δ.Δ. με την επωνυμία «Άρμα θέσπιδος» και άλλες 
διατάξεις (ΦΕΚ 47/Α/14.4.1983). 

4. Το Π.Δ. 370/83 «Κανονισμός οργάνωσης και λει¬ 
τουργίας Ανωτέρων Σχολών Δραμματικής Τέχνης (Τμήμα 
Υποκριτικής), (ΦΕΚ 130/Α/83). 

5. Την αριθ. ΥΠΠΟ/ΓΝΟΣ/49095/30.10.1991 (ΦΕΚ 
987/Β/91) Υπουργική απόφαση με θέμα: «μεταβίβαση 
αρμοδιοτήτων Υπουργού και δικαιώματος Υπογραφής «με 
εντολή Υπουργού» στον Γενικό Γραμματέα, και στους 
Προϊσταμένους Διευθύνσεων, Τμημάτων και Γραφείων 
της Κεντρικής Υπηρεσίας του Υπουργείου Πολιτισμού». 

6. Αίτηση της εταιρείας «Πνευματική και Καλλιτεχνική 
μη κερδοσκοπική εταιρεία Κέντρο Έρευνας και Πρακτι¬ 
κών Εφαρμογών του Αρχαίου, Ελληνικού Δράματος» - 
“Δεσμοί"», με τα συνοδεύοντα δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αριθ. ΔΙΟΙΚ/Β/2436/15.1,1985 (ΦΕΚ 
31/Β/21.1.1985) Κοινή απόφαση των Υπουργών Προε¬ 
δρίας της Κυβέρνησης και Πολιτισμού και Επιστημών 
«Ανασύνθεση και σύσταση συλλογικών οργάνων του 
ΥΠΠΟ και των εποπτευομένων απ’ αυτό Δημόσιων Υπη¬ 
ρεσιών» και αφορά το επί της οδού Αρκτίνου 12 κτίριο 
στην Αθήνα (Παγκράτι), αποφασίζουμε: 

1. Χορηγούμε στην εταιρεία «Πνευματική και Καλλιτε¬ 
χνική μη κερδοσκοπική εταιρεία κέντρο Έρευνας και Πρα¬ 
κτικών Εφαρμογών του Αρχαίου Ελληνικού Δράματος - 
“Δεσμοί"», άδεια ίδρυσης και λειτουργίας Ανώτερης Σχο¬ 
λής Δραματικής Τέχνης (Τμήμα Υποκριτικής) από το σχο¬ 
λικό έτος 1993-94, με την επωνυμία «Ανώτερη Σχολή 
Δραματικής Τέχνης - “Δεσμοί"». 

Έδρα της Σχολής ορίζεται το κτίριο επί της οδού Αρκτί- 
νου 12, στην Αθήνα (Παγκράτι). 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 2 Ιουλίου 1993 

Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 
-♦- 

Αριθ. 13860 (10) 

Χορήγηση άδειας μεταστεγάσεως στην «Ερασιτεχνική 

Σχολή Χορού Άννας Πέππα - Διαμαντοπούλου». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία «Άρμα θέσπιδος» και άλλες 
διατάξεις» (ΦΕΚ 47/Α/14.4.1983). 

4. Το Π. Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθμ. ΥΠΠΟ/ΓΝΟΣ/49095/30,10.91 /ΦΕΚ 

987/Β/91) Υπουργική απόφαση με θέμα: 

«μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού» στο Γενικό Γραμματέα 
και στους Προϊσταμένους Διευθύνσεων, Τμημάτων και 
Γ ραφείων της Κεντρικής Υπηρεσίας του Υπουργείου Πο¬ 
λιτισμού». 

6. Αίτηση της Αννας Πέππα - Διαμαντοπούλου με τα 
συνοδεύοντα δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αρ. 2436/15.1.1985 (ΦΕΚ 31/Β/85) 
κοινή απόφαση των Υπουργών Προεδρίας της Κυβέρνη¬ 
σης και Πολιτισμού και Επιστημών», για τον έλεγχο της κα- 
ταλληλότητάς του επί της οδού Χορμοβίτου 260 κτιρίου 
στον Πειραιά. 

8. Την αριθ. 16934/6.8.86 (ΦΕΚ 760/Β/86) απόφασή 
μας με την οποία χορηγήθηκε άδεια ίδρυσης και λειτουρ¬ 
γίας Ερασιτεχνικής Σχολής Χορού στην Αννα Πέππα - 
Διαμαντοπούλου, στο επί της οδού θεοφράστου 54 κτίριο 
στο Κερατσίνι, αποφασίζουμε: 

1. Χορηγούμε στην Αννα - Πέππα Διαμαντοπούλου 
άδεια μεταστεγάσεως της Ερασιτεχνικής Σχολής Χορού 
με την επωνυμία «Ερασιτεχνική Σχολή Χορού Αννας 
Πέππα - Διαμαντοπούλου» από το κτίριο επί της οδού θε¬ 
οφράστου 54 στο Κερατσίνι, στο κτίριο επί της οδού, Χορ¬ 
μοβίτου 260 στον Πειραιά, από το σχολικκό έτος 
1993-94. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως, 

Αθήνα, 2 Ιουλίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(12) 

Στη Β2/19771/4908/24.5.1993 απόφαση του Υπουρ¬ 
γού Μεταφορών και Επικοινωνιών «Ίδρυση, λειτουργία, 
έλεγχος, Σχολών Επαγγελματικής κατάρτισης Μεταφο¬ 
ρέων (ΣΕΚΑΜ), τρόπος διενέργειας εξετάσεων υποψη¬ 
φίων οδικών μεταφορέων εμπορευμάτων και επιβατών», 
που δημοσιεύθηκε στο ΦΕΚ 414/Β/9.6.1993 γίνονται οι 
παρακάτω διορθώσεις σφαλμάτων: 

α. Σελίδα 4560, στήλη 1, στίχος 15ος, διορθώνεται το 
λανθασμένο «και την αναγκαιότητα νέων» στο σωστό «και 
την αναγκαιότητα λειτουργίας νέων». 

β. Σελίδα 4560, στήλη 2, κεφ. Β', παρ. 2 στίχος 2ος 
διορθώνεται το λανθασμένο «του» στο σωστό «τον». 

γ. Σελίδα 4561, στήλη 1, κεφ. Δ' παρ. 1, στίχος 18ος 
διορθώνεται το λανθασμένο «στις Δ/νσεις Εμπορευμά¬ 
των» στο σωστό «στις Δ/νσεις Εμπορευματικών». 

δ. Σελίδα 4561, στήλη 1, κεφ. Δ' παρ. 3, στίχος 1ος και 
2ος διορθώνεται το λανθασμένο «η εποπτεία και ο έλεγ¬ 
χος και των σχολών ΣΕΚΑΜ που η άδεια λειτουργίας του 
έχει» στο σωστό « η εποπτεία και ο έλεγχος των σχολών 
ΣΕΚΑΜ που η άδεια λειτουργίας τους έχει». 

ε. Σελίδα 4561, στήλη 2 κεεφ. Ε' παρ. 3, στίχος 40ς, 
διορθώνεται το λανθασμένο «οι οποίοι λόγων ειδικών γνώ¬ 
σεων» στο σωστό «οι οποίοι λόγω ειδικών γνώσεων». 

στ. Σελίδα 4561, στήλη 2, κεφ. Ε, παρ. 6α, στίχος 7ος 
διορθώνεται το λανθασμένο «και ότι παρακολουθούν τις» 
στο σωστό «και ότι παρακολούθησαν τις». 

ζ. Σελίδα 4561, στήλη 2 κεφ. Ε' παρ. 6β', στίχος 2ος 
διορθώνεται το λανθασμένο «να περιλαμβάνουν στην ύλη» 
στο σωστό «να περιλαμβάνονται στην ύλη». 

στ. Σελίδα 4562, στήλη 1, κεφ. Ε', παρ. 6δ', στίχος 5ος 
διορθώνεται το λανθασμένο «επάγγελμα του ειδικού με¬ 
ταφορέα» στο σωστό «επάγγελμα του οδικού μεταφο¬ 
ρέα». 

(Από το Υπουργείο Μεταφορών και Επικοινωνιών) 

